Johann van Esschen

Johann van Esschen  (ok Jan, Johannes oder Jean van Essen, oder Esch; * in Antwerpen; † 1. Juli 1523 in Brüssel) weer en Mönk vun de Augustiners. Up den Groden Markt vun Brüssel keem he vunwegen sien lutherschen Globen an den 1. Juli 1523 tohopen mit sien Broder Hendrik Vos up'n Brandstapel un is dor denn verbrennt wurrn as en vun de beiden eersten Mertelers vun de Reformation. In Antwerpen harr de Reformation en groden Anhang. Unner dat Regime vun Margareta vun Öösterriek hefft de Befehlhebbers for Gewalt versöcht, den neen Globen ünner to kriegen. 

Martin Luther hett öber den Dood vun de beiden Anhängers vun sien Lehr dat Gedicht schreven: „Ein neues Lied wir heben an“.

Kategorie:Mann
Kategorie:Belgien
Kategorie:Merteler
Kategorie:Protestantismus
Kategorie:Reformatschoon
Kategorie:Storven in dat 16. Johrhunnert